**Kúpna zmluva č. ..........**

uzatvorená podľa § 409 a nasl. zákona č. 513/1991 Zb. Obchodný zákonník v znení neskorších predpisov (ďalej len „Zmluva“)

**Zmluvné strany:**

**1. Kupujúci:**

Názov: **Slovenská agentúra životného prostredia**

Sídlo: Tajovského 28, 975 90 Banská Bystrica

Štát: Slovenská republika

IČO: 00 626 031

DIČ: 2021125821

IČ DPH: SK2021125821

Konajúci: RNDr. Richard Müller, PhD., generálny riaditeľ

Bankové spojenie: Štátna pokladnica

IBAN: SK37 8180 0000 0070 0038 9214

 SK15 8180 0000 0070 0038 9222

BIC (SWIFT): SPSRSKBA

Kontaktná osoba: Mgr. Miroslava Gogová

Telefón: +421 906 314 008

E-mail: miroslava.gogova@sazp.sk

(ďalej len„**Kupujúci**“)

**2. Predávajúci:**

Názov: .................................................................

Sídlo: .................................................................

Štát: .................................................................

IČO: .................................................................

DIČ: .................................................................

IČ DPH: .................................................................

Bankové spojenie: .................................................................

IBAN: .................................................................

Zápis v: .................................................................

Konajúci: .................................................................

(ďalej len **„Predávajúci**“ a spolu s objednávateľom ako **„Zmluvné strany“**)

**Preambula**

Táto Zmluva je uzavretá na základe výsledku verejného obstarávania vyhláseného Kupujúcim na predloženie ponuky na predmet zákazky: „**Zakúpenie nového služobného motorového vozidla minimálne strednej triedy v počte 2 ks pre potreby SF EÚ“,** v ktorom Predávajúci ako uchádzač uspel.

**Článok I.**

**Predmet zmluvy**

1. Predávajúci sa touto Zmluvou zaväzuje dodať Kupujúcemu motorové vozidlá v počte 2 kusy, ktorého bližšia špecifikácia je uvedená v Prílohe č. 1 tejto Zmluvy (ďalej len „Vozidlá“ alebo aj „predmet kúpy“) a previesť na Kupujúceho vlastnícke právo k Vozidlám a Kupujúci sa zaväzuje za Vozidlá zaplatiť Predávajúcemu kúpnu cenu podľa článku II tejto Zmluvy.

**Článok II.**

**Kúpna cena a platobné podmienky**

1. Celková kúpna cena za Vozidlá špecifikované v článku I. tejto Zmluvy je stanovená vo výške .................. bez DPH (slovom: .............. eur). K tejto cene bude pripočítaná 20% DPH vo výške ................. Celková kúpna cena za Vozidlá vrátane DPH je ............... (slovom: ...................... eur). Jednotková cena Vozidiel je uvedená v Prílohe č. 2 Zmluvy.
2. V kúpnej cene podľa bodu 1 tohto článku sú zahrnuté všetky náklady Predávajúceho (vrátane nákladov na dopravu do miesta plnenia v zmysle bodu 4 článku IV. tejto Zmluvy), ktoré súvisia s dodaním Vozidiel špecifikovaných v článku I. tejto Zmluvy.
3. Kúpna cena sa uhradí Predávajúcemu na základe faktúry, ktorú je Predávajúci oprávnený vystaviť Kupujúcemu po dodaní Vozidiel.
4. Splatnosť faktúry je 14 dní odo dňa doručenia faktúry Kupujúcemu, ak faktúra bude obsahovať všetky náležitosti uvedené v tejto Zmluve.
5. Kupujúci neposkytne Predávajúcemu žiadne zálohové platby na dodanie Vozidiel.
6. Predávajúci predloží Kupujúcemu originály faktúry v troch vyhotoveniach. Faktúra musí obsahovať tieto náležitosti:
* označenie Zmluvných strán, obchodné meno, adresu, sídlo, IČO, DIČ, IČ DPH,
* číslo a názov Zmluvy,
* číslo faktúry,
* názov zákazky: „Zakúpenie nového služobného motorového vozidla minimálne strednej triedy v počte 2 ks pre potreby SF EÚ“,
* deň vystavenia a deň splatnosti faktúry,
* v rámci faktúr s uplatnením DPH hodnotu DPH v % a v EUR,
* fakturovanú sumu v EUR,
* rozpis fakturovaných čiastok,
* označenie osoby, ktorá faktúru vystavila,
* pečiatku a podpis oprávnenej osoby Predávajúceho,
* označenie peňažného ústavu, číslo účtu, konštantný a variabilný symbol.
1. V prípade, že faktúra nebude obsahovať povinné náležitosti uvedené v tejto Zmluve alebo v príslušných právnych predpisoch, resp. faktúra bude mať chybu prípadne chyby vyplývajúce z nesprávne uvedeného množstva alebo ceny, Kupujúci je oprávnený vrátiť ju Predávajúcemu na doplnenie, resp. opravu, v tomto prípade sa preruší plynutie lehoty splatnosti a nová lehota splatnosti začne plynúť doručením opravenej faktúry Kupujúcemu.

**Článok IV.**

**Spôsob, miesto a termín dodania Vozidiel**

* 1. Predávajúci sa zaväzuje dodať Vozidlá v súlade s dohodnutými charakteristikami v zmysle Prílohy č. 1 tejto Zmluvy Kupujúcemu do 30 kalendárnych dní odo dňa účinnosti tejto Zmluvy.
	2. Predávajúci je povinný dodať Vozidlá na vlastné náklady Kupujúcemu do miesta dodania uvedeného v bode 4 tohto článku Zmluvy.
	3. Predávajúci sa zaväzuje súčasne s odovzdaním Vozidiel Kupujúcemu dodať aj 2x kľúče, platné osvedčenie o evidencii vozidla (technický preukaz), návod na obsluhu a údržbu v slovenskom jazyku, záručný list, servisnú knižku, výbavu a príslušenstvo v rozsahu podľa technickej špecifikácie a povinnú výbavu vozidla v zmysle zákona č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov. Kupujúci požaduje k Vozidlám ďalej dodať aj sadu základného náradia a zdvihák, podložky na upevnenie tabuliek s evidenčným číslom.
	4. Miestom dodania tovaru je Sekcia fondov EÚ, Karloveská 2, 841 04 Bratislava.
	5. Predávajúci oznámi Kupujúcemu minimálne 2 dni pred dodaním Vozidiel termín a hodinu jeho dodania.
	6. Predávajúci umožní Kupujúcemu pred odovzdaním Vozidiel vykonanie vizuálnej kontroly ponúkaného Vozidla.
	7. Predávajúci umožní Kupujúcemu pred odovzdaním Vozidiel vykonanie funkčnej skúšky všetkých ovládacích prvkov a funkcií na Vozidle.
	8. Predávajúci umožní Kupujúcemu pred odovzdaním Vozidiel vykonanie skúšobnej jazdy na území v okruhu minimálne do 10 km od miesta dodania.
	9. Predávajúci sa zaväzuje poskytnúť Kupujúcemu súčinnosť potrebnú na vykonanie zmien držiteľa a vlastníka Vozidiel v príslušnej evidencii dopravného inšpektorátu v prospech Kupujúceho.
	10. Predávajúci vyhlasuje, že na Vozidlách neviazne žiadna vada (faktická ani právna), žiadne iné obmedzenie, bremeno alebo akékoľvek iné ťarchy.
	11. Predávajúci vyhlasuje, že ku dňu podpisu tejto Zmluvy nevykonal, a že do dňa nadobudnutia vlastníckeho práva Kupujúcim k Vozidlám nevykoná žiadny úkon, z ktorého by mohol vzniknúť nárok tretej osobe k Vozidlám.
	12. Vozidlá budú odovzdané spolu s dodacím listom. Vozidlá sa považujú za prevzaté dňom podpisu dodacieho listu oprávnenými osobami. Oprávnené osoby na odovzdanie a prebratie Vozidiel v súvislosti s touto Zmluvou sú za:
* kupujúceho: ...............
* predávajúceho: Ing. Karol Gulčík, riaditeľ sekcie fondov EÚ
	1. Kupujúci si vyhradzuje právo odmietnuť prevzatie Vozidiel, ak Kupujúci zistí pri obhliadke vadu Vozidla.
	2. Vlastnícke právo k Vozidlám nadobúda Kupujúci ich prevzatím od Predávajúceho bez vád.
	3. Nebezpečenstvo škody na Vozidlách prechádza na Kupujúceho okamihom, keď Predávajúci splní svoju povinnosť Vozidlá dodať Kupujúcemu podľa tejto Zmluvy. Vozidlá sa považujú za dodané okamihom podpisu dodacieho listu oprávnenými osobami uvedenými v bode 12 tohto článku tejto Zmluvy.

**Článok V.**

**Vady Vozidla, záruka za akosť a záručná doba**

* 1. Vadou Vozidla sa rozumie odchýlka v kvalite, rozsahu a parametroch Vozidla, stanovených v tejto Zmluve a v Prílohe č. 1 tejto Zmluvy, technických normách a právnych predpisoch.
	2. Predávajúci sa zaväzuje, že Vozidlá v čase odovzdania majú a počas záručnej doby budú mať vlastnosti stanovené v tejto Zmluve a v Prílohe č. 1 tejto Zmluvy a tiež vlastnosti stanovené technickými parametrami a právnymi normami.
	3. Predávajúci preberá záruku za akosť Vozidiel podľa § 429 a nasl. a zodpovedná za vady Vozidiel podľa § 422 a nasl. zákona č. 513/1991 Zb. Obchodného zákonníka v znení neskorších predpisov (ďalej len „Obchodný zákonník“).
	4. Záručná doba je 24 mesiacov, ktorá začína plynúť odo dňa prevzatia Vozidla Kupujúcim, pokiaľ na záručnom liste alebo obale predmetu kúpy nie je vyznačená dlhšia doba podľa záručných podmienok výrobcu. V prípade oprávnenej reklamácie sa záručná doba predlžuje o čas, počas ktorého bola vada odstraňovaná.
	5. Predávajúci je povinný v rámci záručnej doby podľa bodu 4 tohto článku zabezpečiť bezplatný prevádzkový servis.
	6. V prípade vady zo záruky predmetu kúpy počas záručnej doby má Kupujúci právo na bezplatné odstránenie vád a Predávajúci povinnosť vady odstrániť na svoje náklady v lehote do 30 dní od uplatnenia reklamácie vady podľa bodu 7 tohto článku tejto Zmluvy. Predávajúci nezodpovedá za vady, ktoré vznikli poškodením predmetu kúpy hrubou nedbanlivosťou Kupujúceho, jeho konaním v rozpore s inštrukciami ohľadne používania predmetu kúpy, používaním v rozpore s návodom na použitie, alebo neobvyklým spôsobom užívania predmetu kúpy.
	7. Kupujúci sa zaväzuje, že reklamáciu vady zo záruky na predmete kúpy uplatní u Predávajúceho bez zbytočného odkladu po jej zistení, písomnou formou.
	8. Postup pri reklamácii predmetu kúpy sa ďalej riadi záručnými podmienkami a príslušnými ustanoveniami Obchodného zákonníka a ďalších všeobecne záväzných právnych predpisov platných na území SR.

**Článok VI.**

**Zmluvné pokuty a úroky z omeškania**

* 1. Pre prípad nedodržania podmienok tejto Zmluvy dohodli Zmluvné strany nasledovné zmluvné pokuty a úroky z omeškania:
1. za omeškanie Predávajúceho s dodaním Vozidiel podľa článku IV. bod 1 tejto Zmluvy je Kupujúci oprávnený uplatniť si zmluvnú pokutu vo výške 0,05% z ceny predmetu kúpy za každý aj začatý deň omeškania,
2. za omeškanie Predávajúceho s odstránením vady predmetu kúpy podľa článku V. bod 6 tejto Zmluvy je Kupujúci oprávnený uplatniť si zmluvnú pokutu vo výške 0,05% z ceny vadného Vozidla,
3. za omeškanie Kupujúceho so zaplatením kúpnej ceny je Predávajúci oprávnený uplatniť si zákonný úrok z omeškania z nezaplatenej ceny za každý aj začatý deň omeškania.
	1. Zaplatením zmluvnej pokuty Predávajúcim nezaniká nárok Kupujúceho na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta.
	2. Nárok na zmluvnú pokutu a úrok z omeškania nevzniká vtedy, ak sa preukáže, že omeškanie je spôsobené okolnosťami vylučujúcimi zodpovednosť (vyššia moc).
	3. Zmluvnú pokutu zaplatí povinná Zmluvná strana oprávnenej Zmluvnej strane v lehote 30 dní odo dňa doručenia faktúry povinnej Zmluvnej strane.

**Článok VII.**

**Doručovanie**

* 1. Všetky písomnosti týkajúce sa právnych vzťahov založených medzi Zmluvnými stranami touto Zmluvou sa doručujú:

- doporučene na adresu sídla Zmluvných strán uvedených v záhlaví Zmluvy poštou,

- treťou osobou oprávnenou doručovať zásielky,

- osobne proti podpisu preberajúcej Zmluvnej strany alebo

- bežná komunikácia vo forme e-mailu.

* 1. Každá Zmluvná strana je povinná oznámiť druhej Zmluvnej strane každú zmenu svojho sídla, resp. e-mailovej adresy podľa zásad uvedených v tomto článku do troch dní odo dňa zmeny sídla, resp. e-mailovej adresy.
	2. Ak adresát neprevezme písomnosť na adrese uvedenej v záhlaví tejto Zmluvy, je Odosielateľ povinný opakovane doručiť písomnosť na adresu druhej Zmluvnej strany zapísanú v obchodnom registri alebo inom registri, v ktorom je Zmluvná strana evidovaná zo zákona.
	3. Ak adresát neprevezme písomnosť na adrese uvedenej v tejto Zmluve ani na adrese zapísanej v obchodnom alebo inom registri, považuje sa písomnosť v deň jej odoslania za doručenú a to aj vtedy, ak sa adresát o tom nedozvie, alebo dňom v ktorom adresát odmietol zásielku prevziať. Všetky právne účinky doručovaných písomností nastanú v tomto prípade dňom, ktorým sa písomnosť považuje za doručenú. Písomnosť doručovaná osobne sa považuje za doručenú dňom, kedy adresát písomnosť prevzal alebo dňom, kedy odmietol písomnosť prevziať.

**Článok VIII.**

**Zmena a zánik zmluvy**

* 1. Zmluvu možno meniť alebo ju dopĺňať iba písomnými a očíslovanými dodatkami k tejto Zmluve, a to na základe dohody Zmluvných strán, podpísanými obidvomi Zmluvnými stranami.
	2. Zmluva zaniká:
1. na základe písomnej dohody Zmluvných strán; dohoda musí mať písomnú formu a musí byť podpísaná obidvomi Zmluvnými stranami,
2. písomným odstúpením od Zmluvy v prípade podstatného porušenia Zmluvy. Odstúpenie od Zmluvy sa uskutoční písomným oznámením odstupujúcej Zmluvnej strany adresovaným druhej Zmluvnej strane zároveň s uvedením dôvodu odstúpenia od Zmluvy a je účinné okamihom jeho doručenia. V prípade pochybností sa má za to, že je odstúpenie doručené tretí deň po jeho odoslaní. Doručuje sa zásadne na adresu Zmluvnej strany uvedenú v záhlaví tejto Zmluvy.
	1. Za podstatné porušenie Zmluvy sa považuje:
3. omeškanie Predávajúceho s dodaním predmetu kúpy oproti dohodnutému termínu uvedenému v článku IV. bode 1 tejto Zmluvy, o viac ako 10 kalendárnych dní bez uvedenia dôvodu, ktorý by omeškanie ospravedlňoval (vyššia moc),
4. Predávajúci dodá Kupujúcemu predmet kúpy takých parametrov, ktoré sú v rozpore s touto Zmluvou alebo Prílohou č. 1 tejto Zmluvy,
5. Kupujúci je v omeškaní so zaplatením faktúry o viac ako 60 dní.
	1. Odstúpenie od Zmluvy má následky stanovené príslušnými ustanoveniami Obchodného zákonníka, pokiaľ sa Zmluvné strany nedohodnú inak.
	2. Pre účely tejto Zmluvy sa za vyššiu moc považujú udalosti, ktoré nie sú závislé od konania Zmluvných strán, a ktoré nemôžu Zmluvné strany ani predvídať ani nijakým spôsobom priamo ovplyvniť, ako napr.: vojna, mobilizácia, povstanie, živelné pohromy, požiare, embargo, karantény. Oslobodenie od tejto povinnosti za nesplnenie dodania predmetu kúpy trvá po dobu pôsobenia vyššej moci, najviac však dva mesiace. Po uplynutí tejto doby sa Zmluvné strany dohodnú o ďalšom postupe. Ak nedôjde k dohode, má Zmluvná strana, ktorá sa odvolala na okolnosti vylučujúce zodpovednosť, právo odstúpiť od Zmluvy. Účinky odstúpenia nastanú dňom doručenia oznámenia o odstúpení druhej Zmluvnej strane.

**Článok IX.**

**Kontrola/Audit**

* 1. Poskytovateľ je povinný strpieť výkon kontroly, auditu súvisiaceho s predmetom tejto Zmluvy kedykoľvek počas platnosti a účinnosti tejto Zmluvy, a to osobami oprávnenými na výkon kontroly/auditu, ktorými sú:
1. Ministerstvo životného prostredia SR a ním poverené osoby,
2. Útvar vnútorného auditu Ministerstva životného prostredia SR / Útvar vnútornej kontroly Slovenskej agentúry životného prostredia a nimi poverené osoby,
3. Najvyšší kontrolný úrad SR a ním poverené osoby,
4. Orgán auditu, jeho spolupracujúce orgány (Úrad vládneho auditu a osoby poverené na výkon kontroly/auditu,
5. Splnomocnení zástupcovia Európskej Komisie a Európskeho dvora audítorov,
6. Orgán zabezpečujúci ochranu finančných záujmov EÚ,
7. Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.

**Článok X.**

**Záverečné ustanovenia**

* 1. Táto Zmluva sa vyhotovuje v piatich rovnopisoch, pričom Kupujúci obdrží tri rovnopisy a Predávajúci dva rovnopisy.
	2. Pokiaľ nie je v tejto Zmluve dohodnuté inak, riadia sa práva a povinnosti Zmluvných strán podľa Obchodného zákonníka, predovšetkým ustanoveniami o kúpnej zmluve.
	3. Zmluvné strany sa dohodli, že rozhodné právo je právo Slovenskej republiky.
	4. Zmluvné strany sa zaväzujú riešiť spory vyplývajúce z tejto Zmluvy prednostne formou dohody prostredníctvom svojich štatutárnych orgánov. V prípade, že spor sa nevyrieši dohodou, ktorákoľvek zo Zmluvných strán je oprávnená podať návrh na vyriešenie sporu príslušnému súdu Slovenskej republiky.
	5. Ak niektoré ustanovenia tejto Zmluvy budú považované za neplatné alebo nevymáhateľné, potom takéto ustanovenia Zmluvy budú neplatné iba v dotknutom a v najužšom možnom rozsahu, pričom zvyšná časť týchto ustanovení, ich význam a dôsledky, ako aj ostatné ustanovenia Zmluvy zostanú aj naďalej v platnosti.
	6. Táto Zmluva nadobúda platnosť dňom jej podpisu oprávnenými zástupcami oboch Zmluvných strán a účinnosť v súlade s § 47a zákona č. 40/1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len „Zákon o slobode informácií) dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky. Poskytovateľ berie na vedomie, že táto Zmluva je povinne zverejňovanou Zmluvou podľa Zákona o slobode informácií a súhlasí s jej zverejnením v Centrálnom registri zmlúv vedenom Úradom vlády Slovenskej republiky.
	7. Zmluvné strany vyhlasujú, že sú plne spôsobilé na právne úkony, že ich zmluvná voľnosť nie je ničím obmedzená, že Zmluvu neuzavreli ani v tiesni, ani za nápadne nevýhodných podmienok, že si obsah Zmluvy dôkladne prečítali, a že tento im je jasný, zrozumiteľný a vyjadrujúci ich slobodnú, vážnu a spoločnú vôľu, a na znak súhlasu ju vlastnoručne podpisujú.

Príloha:

Príloha č. 1 – Opis predmetu zákazky

Príloha č. 2 – Návrh na plnenie kritérií

Za Kupujúceho v Banskej Bystrici Za Predávajúceho v .................

dňa ................. dňa .................

––––––––––––––––––––––––––––––––– ––––––––––––––––––––––––––––

RNDr. Richard Müller, PhD., generálny riaditeľ .........................................

Slovenská agentúra životného prostredia